paragraph_text: Mala skupina razbojnika došla je u grčko naselja Messana (današnja Messina), koje se nalazilo na vrlo važnom strateškom mjestu, sjeveroistočnom vrhu Sicilije. Plaćenici su izdali stanovnike koji su im pružili smještaj i osvojili grad za sebe. Veći dio stanovnika su pobili, a njihovo vlasništvo i žene međusobno podijelili. Nakon pobjede plaćenici su se nazvali Mamertinci.